Nasè' krawu

Nasè' krawu ( Hanacaraka : ꦱꦼꦒꦏꦿꦮꦸ , Bhâsa Jhâbâ; Sega krawu ) panèka dhâ'ârân khas ḍâri ḍaèra Gresik, Jhâbâ Tèmor.Estefina Subitmele, Silvia. "4 Resep Nasi Krawu Gurih dan Lezat, Hidangan Tradisional Jawa Timur". Liputan 6. 2024-09-12. Aksès 2025-12-27. Ciri khassa panèka nase' sè alos sè èsajiaghi è attas ḍâun gheddhâng. Jhuko'on bisa aropaaghi sek-sekna dhâghing sapè, rebussaân dhâghing sapè, jeroan sapè, cèngè pettès, sareng jhuko' dhing-dhing. Cèngè acan sè èangka'aghi kalabân nasè' krawu aghâdhui rassa peddis sè khas.Hamzah Arfah dan Pythag Kurniati. "Mencicipi Nasi Krawu, Makanan Khas Gresik yang Justru Berasal dari Perantau". Kompas. 2021-09-10. Aksès 2025-12-27.

Saongghuna Nasè' Krawu panèka aropa’agi settong parkembangan ḍâri nase’ Madhurâ, namong manabi ètengghu, sanget bhidhâ sareng nasè’ Madhurâ se bâḍâ è Polo Madhurâ, ka’ḍinto amarghâ Nasè' Krawu è Gresik ampon bannya’ ngalamè parkembangan se cocok sareng selèrana orèng Gresik.

 Asal-osolla 
Sajian panèka asalla è bâkto Gresik èserrang sareng Cakraningrat Sampang è abaḍ ka-18. È bâkto Bhupati Gresik sareng Jhâbâ ajhâlânaghi papangghiyan rajâ è Mataram, Yogyakarta, sareng nengghu Gresik sè kosong sarta korang èpèyara, Cakraningrat Madhurâ arebbhu' Gresik, molaè ḍâri arta tamaso’ binè sareng ana’na pongghâbâ Gresik èghibâ ka Madhurâ, kantos kabhâr èrebbu’na Gresik sè ngaghunge palabbuwân paleng rajâ è Jhâbâ, ḍâpa’ ka Yogyakarta, Nangèng, sobung bhupatè  sè bângal ngadhepphi Madhurâ tor abhânto Bhupatè  Gresik kajhâbhâna Bhupatè  Ponorogo. Mèlana, èutus Bhupatè  Ponorogo sareng Rajhâ Mataram kaangghuy abhânto Gresik ngadhepphi serrangan Madhurâ.

Hasèlèpon, perrang èmennangè sareng pasukan Gresik sareng Ponorogo, rajina, ana'na, sareng arta Bhupatè  sareng pongghâbâ Gresik èpabâli, namong pasukan Madhurâ sè ghi' bâḍâ è Gresik ta' bisa abâli ka Madhurâ polana parao-parao Madhurâ ampon èobbhâr sareng sakabbhina ampon èpadhâddhi tawanan perrang saomorra. Karèna pasukan Madhurâ sè ghi’ bâḍâ, lake’ otabâ bine’, èpamaso’ ka sèttong kamp tawanan perrang sè samangkèn èkennal sareng ḍusun Meduran/Maduran dhisa Roomo. È ka’ḍissa’ para tahanan Madhurâ èpanyèngla sopajâ ta’ ahubungan langsung sareng towanna sè bâḍâ è e Polo Madhurâ.

Kalabân ajhâlânna bâkto, nalèkana èlaksanaaghi kongres Sarèkat Islam sè èpimpin sareng HOS Cokroaminoto taon 1913 è Sorbhâjâ, sè ajunjung persatuan ummat Islam è Nusantara, maka atas saran ḍâri para Sarèkat Islam Afdeling Grisse kaangghuy mabèbas para tahanan perkemahan tentara Madhurâ se abiddhâ ratosan taon kantos ngaghungè pottra è ḍusun Maḍuran sè jughan aghâmana Islam ka’ḍinto. Molaè kapanèka orèng-orèng ḍusun Madhurâ molaè asosialisasi kalabân masyarakat Gresik, bâḍâ sè saterrossa alako è pasèsèr Gresik mènangka dhâddhi buruh sareng ajhuwâl Nasè' Madhurâ otabâ Sego Meduro sè cocok kalabân selèrana orèng-orèng Gresik sè lebur ka dhâ'ârân sè pèddhis. Amarghâ cara ngala' nasè' Madhurâ panèka èlakoni kalabân ngagghuy tangan, maka sareng orèng Gresik èsebbhut Krawukan (è ḍâlem bhâsa Jhâbâ, artena ngala' ngangghuy tangan).Maulidiyah, An Nisa. "Sejarah Nasi Krawu Gresik hingga Ciri Khasnya". Detik. 2024-05-27. Aksès 2025-12-27

 Sombher